CELEX: C2004/217/07
Language: da
Date: 2004-08-28 00:00:00
Title: Domstolens dom (Fjerde Afdeling) af 8. juli 2004 i sag C-27/03, Kommissionen for De Europæiske Fællesskaber mod Kongeriget Belgien (Traktatbrud — miljø — direktiv 91/271/EØF — beslutning 93/481/EØF — opsamling og rensning af byspildevand — manglende gennemførelse inden for den fastsatte frist)

28.8.2004   
            
            
               DA
            
            
               Den Europæiske Unions Tidende
            
            
               C 217/4
            
         
      DOMSTOLENS DOM
   
   (Fjerde Afdeling)
   af 8. juli 2004
   i sag C-27/03, Kommissionen for De Europæiske Fællesskaber mod Kongeriget Belgien (1)
   
   (Traktatbrud - miljø - direktiv 91/271/EØF - beslutning 93/481/EØF - opsamling og rensning af byspildevand - manglende gennemførelse inden for den fastsatte frist)
   (2004/C 217/07)
   Processprog: nederlandsk
   I sag C-27/03, Kommissionen for De Europæiske Fællesskaber (befuldmægtigede: G. Valero Jordana og M. van Beek) mod Kongeriget Belgien (befuldmægtigede: A. Snoecx, bistået af A. Cornet), med påstand om, at det fastslås, at Kongeriget Belgien har tilsidesat sine forpligtelser i henhold til Rådets direktiv 91/271/EØF af 21. maj 1991 om rensning af byspildevand, (EFT L 135, s. 40), og Kommissionens beslutning 93/481/EØF af 28. juli 1993 om formkrav ved underretning om de nationale programmer, som er fastsat i artikel 17 i Rådets direktiv 91/271/EØF (EFT L 226, s. 23), da det ikke har vedtaget de lov- og forvaltningsforskrifter, der er nødvendige for fuldstændigt at gennemføre artikel 3, 5 og 17 — denne sammenholdt med artikel 3 og 4 — i direktiv 91/271/EØF, har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne F. Macken (refererende dommer), og K. Lenaerts, generaladvokat: F.G. Jacobs; justitssekretær: R. Grass, den 1. juli 2004 afsagt dom, hvis konklusion lyder således:
   
               1)
            
            
               Kongeriget Belgien har tilsidesat sine forpligtelser i henhold til artikel 226 EF samt Kommissionens beslutning 93/481/EØF af 28. juli 1993 om formkrav ved underretning om de nationale programmer, som er fastsat i artikel 17 i direktiv 91/271/EØF, da det ikke har vedtaget de lov- og forvaltningsforskrifter, der er nødvendige for fuldstændigt at gennemføre artikel 3, 5 og 17 — denne sammenholdt med artikel 3 og 4 —i Rådets direktiv 91/271/EØF af 21. maj 1991 om rensning af byspildevand.
            
         
               2)
            
            
               Kongeriget Belgien betaler sagens omkostninger.
            
         
      (1)  EFT C 70 af 22.3.2003.